Die jaar wat was (in prentjies)
Posted in Louwie, tagged 2012, Fotoverhaal, huil, Lag, speel, Vakansie, werk on Januarie 27, 2013| 6 Comments »
Ons (LouMa en LouPa) begin die jaar 2012 met `n besoek aan die Leeupark hier in die omgewing. Was jare gelede daar toe die kinders nog klein was. Intussen is `n paar Japanese toeriste al daar deur die leeus opgevreet, die dat die ou hier so lippe aflek?
Toe is dit werk, en werk en werk soos alle arm mense maar moet doen om lyf en siel aanmekaar te hou. Op die pad veld toe, terug lab toe:
Daar was hier en daar tyd vir pret soos om te veel te drink, of te veel kougom te eet en natuurlik om shopping te doen by Walmart. Daar was ook tyd vir die dieper dinge in die lewe soos meditasie en dans.
April is verjaartyd. LouPa kry `n mikrovlug vir sy verjaarsdag en LouMa vier fees saam met vriende en … ander op haar groot dag.
In Juliemaand sneeu dit onverwags en word ons tuin in `n Europese wonderland omskep. LouPa se Ariese gene skop in en hy dreig om “Jingle Bells” te begin speel en kersgeskenke te gaan koop.
En omdat dit so hel koud is in Gauteng, en om van die stres by die werk ontslae te raak, besluit ons om vir `n naweek by ons vriende in Illovo te gaan kuier. Die see het tog so `n heilsame uitwerking op die siel.
Dan weer terug werk toe om pap op die tafel te probeer kry, want mens kan nie net van koek alleen lewe nie. En soos gewoonlik kom die wiele toe weer van tyd tot tyd af op die mees ongeleë tyd.
LouPa teken `n paar prentjies, die kinners skiet en sing en jol terwyl LouMa werk om die pot aan die kook te hou.
Toe kom Kersfees en Vader Krismis lê in Afrika besoek af.
En ons gaan see toe, Bettiesbaai toe. Die jaar is genadiglik verby.
Posted in Uncategorized, tagged 2012, Skalkskryf, Stats on Desember 30, 2012| Leave a Comment »
Posted in Uncategorized, tagged 2012, eindtyd, maya kalender on Januarie 23, 2010| 12 Comments »
Posted in Joh, tagged 2012, predikers on September 19, 2008| 2 Comments »
Ek dink die ouens wat so woes van die anner kant af beduie is wel meestal drogbeelde geskep deur die onnerbewussyn van die ou hier duskant wat onner die invloed is. Tim Leary het hoeka al, in sy vertaling en interpretasie van die Bardo Tödol, keer op keer gewaarku dat ‘n groot deel van wat mens daar annerkant waarneem mens se eie skepping is. Uit ‘n fenomonologies oogpunt is dit ook duidelik dat ervaring in minstens 4 fassette verdeel moet word: